ຄະນະໂຄສະນາອົບຮົມແຂວງ ປິດຊຸດຝຶກອົບຮົມເປົ້າໝາຍທີ່ຈະຂະຫຍາຍເຂົ້າພັກ ຊຸດທີ IV ປະຈຳປີ 2022
ໃນຕອນບ່າຍຂອງວັນທີ 30 ກັນຍາ 2022 ທີ່ຜ່ານມາ ຄະນະໂຄສະນາອົບຮົມແຂວງ ໄດ້ຈັດພິທີປິດຊຸດຝຶກອົບຮົມມະຫາຊົນກ້າວໜ້າຂຶ້ນ ຢູ່ທີ່ຫ້ອງປະຊຸມຂອງພະແນກການເງີນແຂວງຈຳປາສັກ ໂດຍໃຫ້ກຽດເປັນປະທານຂອງ ສະຫາຍ ບຸນປັນ ມະຫາລາດ ຮອງເລຂາໜ່ວຍພັກຮາກຖານ, ຮອງຫົວໜ້າຄະນະໂຄສະນາອົບຮົມແຂວງຈຳປາສັກ.
ເຂົ້າຮ່ວມໃນພິທີຄັ້ງນີ້ ມີຄະນະພັກຮາກຖານ, ໜ່ວຍພັກຮາກຖານພະແນການອ້ອມຂ້າງແຂວງ, ຄະນະຮັບຜິດຊອບຊຸດຝຶກອົບຮົມ ແລະ ມະຫາຊົນກ້າວໜ້າຈຳນວນທັງໝົດ 21 ສະຫາຍ, ຍິງ 9 ສະຫາຍ.
ໃນພິທີສະຫາຍ ຄໍາຜັ່ນ ວົງສັກສິດ ຮອງຂະແໜງອົບຮົມ ຕ່າງໜ້າຄະນະຊຸດຝຶກອົບຮົມ ໄດ້ຂື້ນຜ່ານບົດສະຫຼຸບການຈັດຕັ້ງຝຶກອົບຮົມ ເຊິ່ງສັງລວມໄດ້ວ່າ: ພາຍຫຼັງໄດ້ຮັບເປົ້າໝາຍທີ່ອະນຸມັດຈາກຄະນະກຳມະການຄຸ້ມຄອງ-ປ້ອງກັນພັກຂັ້ນແຂວງ ກໍຄື ຄະນະຈັດຕັ້ງແຂວງ, ຄະ ນະໂຄສະນາອົບຮົມແຂວງ ກໍໄດ້ຮີບຮ້ອນແຕ່ງຕັ້ງຄະນະຮັບຜີດຊອບບັ້ນຝືກອົບຮົມ ແລະ ແບ່ງຄວາມຮັບຜິດຊອບໃຫ້ແຕ່ລະສະຫາຍຢ່າງລະອຽດ, ການຝຶກອົບຮົມ ແມ່ນໃຊ້ເວລາ 2 ວັນ ຈັດແບ່ງເວລາຂຶ້ນຫ້ອງ 02 ຄາບ, ຄົ້ນຄວ້າສົນທະນາແລກປ່ຽນບົດຮຽນລວມຫ້ອງ 02 ຊົ່ວໂມ, ລະບົບຄືນແກ້ຂໍ້ຂ້ອງໃຈ 3 ຊົ່ວໂມງ; ການຈັດຊຸດ ອົບຮົມ ໄດ້ປະກອບເອກະສານຕຳລາຮຽນເປັນຄູ່ມື ພ້ອມທັງອອກໃບຢັ້ງຢືນການຮຽນໃຫ້ບັນດາສະຫາຍມະຫາຊົນກ້າວໜ້າຢ່າງຄົບຖ້ວນ, ເປົ້າ ໝາຍທີ່ໄດ້ຮັບການອະນຸມັດທັງໝົດ 21 ສະຫາຍ, ຍິງ 09 ສະຫາຍ (ມາຈາກ 05 ຮາກຖານ 07 ໜ່ວຍພັກຮາກຖານທີ່ຂື້ນກັບ ແລະ 01 ໜ່ວຍພັກຮາກຖານ); ບັນດາສະຫາຍຄູ-ອາຈານ ທີ່ຂຶ້ນຫ້ອງບັນລະຍາຍເອກະສານແມ່ນມາຈາກ ຄະນະໂຄສະນາອົບຮົມແຂວງທັງໝົດ ເອກະສານທີ່ນຳໃຊ້ເຂົ້າໃນການອົບຮົມທັງໝົດ 13 ຄຳຖາມ 13 ຄຳຕອບ ທີ່ຄະນະໂຄສະນາອົບຮົມສູນກາງສົ່ງໃຫ້, ການຂຶ້ນຫ້ອງບັນລະຍາຍເອກະສານແຕ່ລະບົດ ຶແມ່ນໄດ້ເນັ້ນໜັກໃສ່ບັນດາເນື້ອໃນພື້ນຖານ ພ້ອມທັງອະທິບາຍສົມທຽບໃສ່ພຶດຕິກຳ ແລະ ທິດສະດີເພື່ອເຮັດໃຫ້ບັນດາສະຫາຍເຂົ້າໃຈຈະແຈ້ງ, ບັນດາສະຫາຍນັກຝຶກອົບຮົມ ມີຄວາມຕັ້ງໃຈຟັງການບັນຍາຍເອກະສານແຕ່ລະບົດ ຂອງຄູ-ອາຈານ, ການຄົ້ນຄວ້າສົນທະນາແລກປ່ຽນຄຳຄິດຄຳເຫັນລວມຫ້ອງ ເຫັນວ່າມີບັນຍາກາດຟົດຟື້ນ, ການປະຕິບັດລະບຽບການ ຂອງການຮ່ຳຮຽນແມ່ນມີຄວາມເຂັ້ມງວດ, ດ້ານອາຍຸກະສຽນຂອງຜູ້ເຂົ້າຝືກອົບຮົມໃນຄັ້ງນີ້ຕ່ຳສຸດ 31 ປີ, ສູງສຸດ 47, ປີ ລະດັບດ້ານວິຊາສະເພາະຕ່ຳສຸດ ຊັ້ນສູງ ແລະ ສູງສຸດປະລິນຍາໂທ; ຜ່ານການຄົ້ນຄວ້າ-ຮ່ຳຮຽນມາເປັນເວລາ 02 ວັນ ສາມາດຕີລາຄາປະເມີນຄວາມຄວາມຮັບຮູ້ເຂົ້າໃຈຂອງນັກຝຶກອົບຮົມໄດ້ປະມານ 95 %.
ໃນຕອນທ້າຍ ສະຫາຍ ບຸນປັນ ມະຫາລາດ ປະທານຊຸດອົບຮົມ ກໍໄດ້ໃຫ້ກຽດມອບໃບຢັ້ງຢືນ ແລະ ມີຄໍາເຫັນໂອ້ລົມຕໍ່ມະຫາຊົນກ້າວໜ້າທີ່ໄດ້ສໍາເລັດການຝຶກອົບຮົມໃນຄັ້ງນີ້. ເຊິ່ງເພິ່ນໄດ້ກ່າວວ່າ: ຜົນສຳເລັດບັ້ນຝຶກອົບຮົມໃນຄັ້ງນີ້, ຍັງພຽງແຕ່ເປັນຜົນ ສຳເລັດໃນຂັ້ນຕົ້ນເທົ່ານັ້ນ ໜ້າທີ່ອັນໜັກໜ່ວງແຕ່ມີກຽດສະງ່າຂອງບັນດາສະຫາຍ ຍັງຕ້ອງໄດ້ໝູນໃຊ້ບົດຮຽນ-ທິດສະດີທີ່ໄດ້ຮຽນມາເຂົ້າໃນພາກພຶດຕິກຳໃຫ້ມີຜົນສຳເລັດທີ່ໃຫຍ່ຫຼວງ ແລະ ມີປະສິດທິຜົນສູງ ແລະ ຕ້ອງໄດ້ສູ້ຊົນຈັດຕັ້ງປະຕິບັດໃນຕໍ່ໜ້າຄື:
1. ພາຍຫຼັງສຳເລັດການຝຶກອົບຮົມແລ້ວ, ມອບໃຫ້ສະຫາຍຄະນະພັກຮາກຖານ, ໜ່ວຍພັກຮາກຖານ ຕິດຕາມ, ກວດກາບັນດາມະຫາຊົນຜູ້ກ້າວໜ້າໃນທຸກເງື່ອນໄຂ ແລະ ມະຫາຊົນ ພວກເຮົາຕ້ອງໄດ້ເອົາໃຈໃສ່, ບຸກບືນຝຶກຝົນຫຼໍ່ຫຼອມທົດສອບຕົນເອງຕື່ມອີກຊົ່ວໄລຍະໜຶ່ງ ເພື່ອກຽມເຂົ້າສະໄໝສຳຮອງ ພາຍຫຼັງໄດ້ເຂົ້າສະໄໝສຳຮອງແລ້ວກໍ່ຕ້ອງໄດ້ຝຶກຝົນຕື່ມອີກໄລຍະໜຶ່ງ ປີ ຈິ່ງໄດ້ເລື່ອນຂື້ນເປັນສະມາຊິພັກສົມບູນ, ໄລຍະນີ້ ຖືວ່າເປັນໄລຍະແຫ່ງການທົດສອບຄວາມບຸກບືນ, ຄວາມຕັດສິນໃຈ ແລະ ຄວາມຮັບຜິດຊອບຂອງບັນດາສະຫາຍ ດັ່ງຄຳເວົ້າທີ່ວ່າ: ‘‘ບ່ອນໃດມີຄວາມມານະອົດທົນ, ພາກພຽນບ່ອນນັ້ນຍ່ອມມີຜົນສຳເລັດ ”.
2. ໃນໄລຍະຝຶກຝົນຫຼໍ່ຫຼອມຕົນເອງນີ້ ພວກເຮົາຕ້ອງໄດ້ອອກແຮງເຊື່ອມຊຶມ ແລະ ກຳແໜ້ນແນວທາງແຜນນະໂຍບາຍຂອງພັກ - ລັດ ໃຫ້ເລິກເຊິ່ງ, ກຳໃຫ້ໄດ້ ອັນໃດແມ່ນຍຸດທະສາດ ແລະ ອັນໃດແມ່ນ ຍຸດໂທບາຍຂອງພັກ ໂດຍສະເພາະ ກຳໃຫ້ໄດ້ເນື້ອໃນຈິດໃຈມະຕິ XI ຂອງພັກ ແລະ ມະຕິ VIII ຂອງອົງຄະນະພັກແຂວງຈໍາປາສັກ.
3. ຕ້ອງໄດ້ເປັນແບບຢ່າງນຳໜ້າ, ເປັນເຈົ້າການໃນທຸກໆ ດ້ານໃຫ້ແກ່ມະຫາຊົນທົ່ວໄປ ໂດຍສະເພາະ ບັນຫາຄຸນທາດການເມືອງ, ຄຸນສົມບັດສິນທຳປະຕິວັດ ແລະ ດ້ານແບບແຜນວິທີເຮັດວຽກ, ແບບແຜນການດໍາລົງຊິວິດທີ່ປອດໃສ ເພື່ອເຮັດໃຫ້ຖານະບົດບາດຂອງຕົນກໍ່ຄືການ ຈັດຕັ້ງພັກ ນັບມື້ນັບສູງຂື້ນ ໃຫ້ສົມກັບວ່າ: ‘‘ ພັກເຮົາ ແມ່ນແກ່ນນຳໃນລະບົບການເມືອງ ເປັນຜູ້ຈັດຕັ້ງນຳພາທຸກໄຊຊະນະຂອງການປະຕິວັດລາວ ” ແລະ ໃນຕອນທ້າຍທ່ານປະທານກໍ່ໄດ້ກ່າວປິດພິທີຢ່າງເປັນທາງການ.